**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՏԵՍՉԱԿԱՆ ՄԱՐՄԻՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «**Տեսչական մարմինների մասին**»   2014 թվականի դեկտեմբերի 17-ի ՀՕ-254-Ն օրենքի (այսուհետ` Օրենք) 1-ին հոդվածի 1-ին մասում «կարգը,» բառից հետո լրացնել «վերահսկողության ոլորտները, աշխատանքների համակարգումը,» բառերով, իսկ «դրանց» բառը փոխարինել «տեսչական մարմինների» բառերով։

**Հոդված 2.** Օրենքի 3-րդ հոդվածի 1-ին մասում՝

1. 1-ին կետում «պետական մարմին» բառերը փոխարինել «սույն օրենքի 3․1-րդ հոդվածով նախատեսված՝ պետական կառավարման համակարգի մարմին․».

2. 1.1-ին կետում «գործադիր իշխանության» բառերը փոխարինել «պետական կառավարման համակարգի» բառերով.

3. 1.2-րդ կետը շարադրել հետևյալ խմբագրությամբ՝

«1.2) տեսչական մարմնի վերահսկողության ոլորտ՝ օրենքով սահմանված ոլորտ կամ ոլորտի մաս, որի նկատմամբ տեսչական մարմինն իրականացնում է վերահսկողություն.»․

4. 6-րդ կետը «գնահատում՝» բառից հետո լրացնել «վարչապետի աշխատակազմի տեսչական մարմինների աշխատանքների համակարգման գրասենյակի» բառերով․

5. լրացնել հետևյալ բովանդակությամբ 9-րդ կետով՝

«9) վերահսկողություն՝ տեսչական մարմնի կողմից իրականացվող գործառույթ, որն ուղղված է օրենքով սահմանված դեպքերում և կարգով անվտանգության և (կամ) օրենսդրության պահանջների պահպանման ապահովմանը, այդ թվում՝ համապատասխան ոլորտներում հնարավոր խախտումների բացահայտմանը և կանխարգելմանը:

**Հոդված 3.** Օրենքը լրացնել հետևյալ բովանդակությամբ 3․1-րդ հոդվածով․

«**Հոդված 3․ Տեսչական մարմինների վերահսկողության ոլորտները**

1․  Առողջապահական և աշխատանքի տեսչական մարմինը վերահսկողություն է իրականացնում բնակչության սանիտարահամաճարակային անվտանգության ապահովման, դեղերի շրջանառության, առողջապահության (այդ թվում՝ իր իրավասության սահմաններում բնակչության բժշկական օգնության և սպասարկման, արյան և դրա բաղադրամասերի որակի, անվտանգության և փոխներարկումային բժշկական օգնության, մարդու վերարտադրողական առողջության պահպանման, հոգեբուժական օգնության իրականացման, մարդուն օրգաններ և (կամ) հյուսվածքներ փոխպատվաստելու, մարդու իմունային անբավարարության վիրուսից առաջացած հիվանդության կանխարգելման), իր իրավասության սահմաններում գովազդի, աշխատանքային իրավունքի՝ ներառյալ աշխատողների առողջության պահպանման և անվտանգության ապահովման, ինչպես նաև, մանկական սննդի և հարակից ապրանքների շրջանառության ոլորտների նկատմամբ:

2. Բնապահպանության և ընդերքի տեսչական մարմինը վերահսկողություն է իրականացնում շրջակա միջավայրի պահպանության, այդ թվում՝ մթնոլորտային օդի պահպանության, ջրային ռեսուրսների, հողերի, կենդանական և բուսական աշխարհի, ներառյալ՝ անտառների ու բնության հատուկ պահպանվող տարածքների, ընդերքի օգտագործման և պահպանության, այլ բնական ռեսուրսների օգտագործման, վերարտադրության և պահպանության, վտանգավոր նյութերի և արտադրության ու սպառման թափոնների (բացառությամբ՝ ռադիոակտիվ) գործածության, ռադիոակտիվ նյութերով աղտոտվածության, բնապահպանական պետական փորձաքննության, բնապահպանական հարկի և բնօգտագործման վճարների, բնապահպանական վարչական վիճակագրության ոլորտների նկատմամբ:

3. Կրթության տեսչական մարմինը վերահսկողություն է իրականացնում նախադպրոցական կրթության, հանրակրթության, նախնական մասնագիտական (արհեստագործական) և միջին մասնագիտական կրթության ոլորտների նկատմամբ:

4. Շուկայի վերահսկողության տեսչական մարմինը վերահսկողություն է իրականացնում ոչ պարենային արտադրանքի տեխնիկական կանոնակարգերով և տեխնիկական անվտանգության ոլորտում Հայաստանի Հանրապետության օրենքներով և այլ նորմատիվ իրավական ակտերով սահմանված պահանջների պահպանման, չափումների միասնականության ապահովման, թանկարժեք մետաղներից պատրաստված իրերի հարգորոշման և հարգադրոշմման պայմանների պահպանման, թանկարժեք մետաղների, թանկարժեք մետաղներից պատրաստված իրերի մասնագիտացված, այդ թվում` մանրածախ առուվաճառքի և դրանցով գործարքների իրականացման, համապատասխանության գնահատման, արտադրական կանեփի արտադրության, ինչպես նաև արտահանման, ներմուծման կամ մեծածախ առևտրի օրինական շրջանառություն իրականացնելու ոլորտների նկատմամբ:

5. Սննդամթերքի անվտանգության տեսչական մարմինը վերահսկողություն է իրականացնում սննդամթերքի, սննդամթերքի հետ անմիջական շփման մեջ գտնվող նյութերի, կերի անվտանգության, բուսասանիտարիայի, անասնաբուժության ոլորտների նկատմամբ:

6. Քաղաքաշինության, տեխնիկական և հրդեհային անվտանգության տեսչական մարմինը վերահսկողություն է իրականացնում քաղաքաշինության, տեխնիկական և հրդեհային անվտանգության, տրանսպորտի, էներգետիկայի, գեոդեզիական և քարտեզագրական աշխատանքների և հողօգտագործման, տիեզերական գործունեության ոլորտների նկատմամբ:»։

**Հոդված 4․** Օրենքի 4-րդ հոդվածի 1-ին մասի՝

1. 1-ին կետից հանել «անձանց,» բառը։
2. 2-րդ կետում «հրապարակում է» բառերը փոխարինել «հրապարակելով» բառով, իսկ «վերջինիս» բառը փոխարինել «վերջիններիս» բառով:
3. 6-րդ կետում «մարմինը ռեսուրսները նպատակաուղղում է» բառերը փոխարինել «մարմնի ռեսուրսները նպատակաուղղվում են» բառերով:

**Հոդված 5.** Օրենքի 5-րդ հոդվածում՝

1. 1-ին մասում «պետական» բառից հետո լրացնել «կառավարման համակարգի» բառերով:
2. 5-րդ մասից հանել «, ինչպես նաև տեսչական մարմնի կողմից ստուգումների տարեկան ծրագրով չնախատեսված ստուգումների անցկացման» բառերը։

**Հոդված 6.** Օրենքի 6-րդ հոդվածի 1-ին մասում՝

1. 1-ին պարբերությունիս հանել «իր վերահսկողության ոլորտում» բառերը.

2. 1-ին կետը շարադրել հետևյալ խմբագրությամբ՝

«1) իր վերահսկողության ոլորտներում օրենսդրության պահանջների, այդ թվում՝  ֆիզիկական և իրավաբանական անձանց կողմից՝ լիցենզավորման, ծանուցման կամ թույլտվության ստացման ենթակա գործունեության տեսակների համար սահմանված պարտադիր պահանջների կամ պայմանների պահպանման նկատմամբ օրենքով սահմանված կարգով վերահսկողության իրականացումը․»․

3. 2-րդ կետը «Հայաստանի Հանրապետության» բառերից առաջ լրացնել «իր վերահսկողության ոլորտներում» բառերով, իսկ 3-րդ կետում «համապատասխան» բառը փոխարինել «իր վերահսկողության» բառերով.

4. 4-րդ կետը շարադրել հետևյալ խմբագրությամբ.

«4) ֆիզիկական և իրավաբանական անձանց տրված լիցենզիաները, ծանուցման ենթակա գործունեությամբ զբաղվելու իրավունքը, թույլտվությունը դադարեցնելու, ուժը կորցրած ճանաչելու կամ դրանց գործողությունը կասեցնելու վերաբերյալ միջնորդագրերի ներկայացումը իրավասու մարմիններ.».

5. 7-րդ կետում «տեսչական» բառը փոխարինել «պետական կառավարման համակարգի» բառերով»:

**Հոդված 7.** Օրենքի 7-րդ հոդվածը շարադրել հետևյալ խմբագրությամբ․

**«Հոդված 7.** **Տեսչական մարմնի կառավարման խորհուրդը**

1. Տեսչական մարմնի կառավարմանը ներգրավված են նրա վերահսկողության ոլորտի լիազոր մարմինները` կառավարման խորհրդի միջոցով։ Տեսչական մարմնի կառավարման խորհուրդը (այսուհետ` Խորհուրդ) կազմված է առնվազն ինն անդամից: Հաշվի առնելով տեսչական մարմնի գործունեության ոլորտի առանձնահատկությունները` տեսչական մարմնի կանոնադրությամբ կարող է սահմանվել Խորհրդի անդամների ավելի մեծ քանակ:

2. Խորհրդի կազմում ընդգրկվում են լիազոր մարմնի ղեկավարը կամ նրա տեղակալը, համապատասխան բնագավառի (լիազոր մարմնի բնագավառից տարբերվող) քաղաքականությունը մշակող պետական կառավարման մարմնի ղեկավարը կամ նրա տեղակալը, Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակի ղեկավարը կամ նրա տեղակալը, Հայաստանի Հանրապետության կառավարության տնտեսական քաղաքականությունը մշակող պետական կառավարման մարմնի ղեկավարը կամ նրա տեղակալը, արդարադատության բնագավառում Հայաստանի Հանրապետության կառավարության քաղաքականությունը մշակող պետական կառավարման մարմնի ղեկավարը կամ նրա տեղակալը, ֆինանսների բնագավառում Հայաստանի Հանրապետության կառավարության քաղաքականությունը մշակող պետական կառավարման մարմնի ղեկավարը կամ նրա տեղակալը, տեսչական մարմնի իրավասության բնագավառում քաղաքացիների կամ սպառողների շահերը ներկայացնող հասարակական կազմակերպությունը, տեսչական մարմնի իրավասության բնագավառում համապատասխան գործունեություն իրականացնող գործարար միավորումը և համապատասխան բնագավառների երկու գիտական կազմակերպությունները՝ ներկայացուցիչների միջոցով, որոնք չեն կարող լինել համապատասխան բնագավառի քաղաքականությունը մշակող պետական կառավարման մարմնի ենթակայությամբ գործող մարմնի կամ կազմակերպության աշխատակից: Խորհրդում տեսչական մարմինը ներկայացնում է տեսչական մարմնի ղեկավարը, իսկ նրա բացակայության դեպքում՝ համապատասխան տեղակալը, որը Խորհրդի նիստերին մասնակցում է խորհրդակցական ձայնի իրավունքով:

3․ Խորհրդի կազմում համապատասխան ոլորտի հասարակական և գիտական կազմակերպություններ ներգրավելու նպատակով վարչապետի աշխատակազմի տեսչական մարմինների աշխատանքների համակարգման գրասենյակը (այսուհետ նաև` տեսչական մարմինների գրասենյակ) իր պաշտոնական կայքէջում հրապարակում է հայտարարություն: Հայտարարության հիման վրա դիմած կազմակերպություններին ներկայացվող ընդհանուր պահանջները և Խորհրդի կազմում ընտրելու [կարգը](https://www.arlis.am/DocumentView.aspx?docid=133334), Խորհրդի կազմում անդամ ընտրված հասարակական և գիտական կազմակերպությունների անդամությունը դադարեցնելու դեպքերը և կարգը Հայաստանի Հանրապետության կառավարությունը: Դիմում չներկայացնելու դեպքում տեսչական մարմինների գրասենյակը իր նախաձեռնությամբ է հրավիրում անդամների: Համապատասխան ոլորտի հասարակական և գիտական կազմակերպությանները Խորհրդի կազմում ներգրավվում են երկու տարի ժամկետով` նույն ժամկետով երկարաձգելու հնարավորությամբ:

4. Խորհուրդը նախագահում է համապատասխան ոլորտի քաղաքականությունը մշակող լիազոր մարմնի ղեկավարը, և այս դեպքում նրա տեղակալը չի կարող ընդգրկվել Խորհրդի կազմում: Այն դեպքում, երբ տեսչական մարմնի իրավասության շրջանակներում ընդգրկված են մեկից ավելի ոլորտներ, ապա Խորհուրդը ռոտացիոն կարգով կարող են նախագահել այդ ոլորտների քաղաքականությունը մշակող մարմինների ղեկավարները կամ նրանց տեղակալները` վարչապետի որոշմամբ:

5. Խորհրդի նիստերը հրապարակային են և հրավիրվում են առնվազն տարին երկու անգամ: Հրատապ լուծում պահանջող հարցերի քննարկման նպատակով խորհրդի նախագահի, կամ անդամների առնվազն 1/3-ի առաջարկով հրավիրվում են արտահերթ նիստեր: Խորհրդի նախագահի կամ անդամների առնվազն 1/3-ի առաջարկով հրատապ լուծում պահանջող հարցերի դեպքում խորհրդի նիստերը կարող են անցկացվել հեռավար (այսուհետ՝ հեռավար նիստ), իսկ որոշումները՝ ընդունվել հեռավար էլեկտրոնային քվեարկություն անցկացնելու միջոցով՝ նաև ոչ հեռավար նիստերի անցկացման դեպքում։

6․ Նիստերի հրավիրման և անցկացման կարգը սահմանվում է Խորհրդի աշխատակարգով: Խորհրդի նիստերը, այդ թվում՝ հեռավար քվեարկությամբ անցկացվող, իրավազոր են, եթե մասնակցել է Խորհրդի անդամների առնվազն 2/3-րդը: Խորհրդի անդամները քվեարկում են կողմ կամ դեմ: Որոշումները կայացվում են բաց քվեարկությամբ, ձայների պարզ մեծամասնությամբ: Ձայների հավասարության դեպքում Խորհրդի նախագահի ձայնը որոշիչ է: Սույն հոդվածի 9-րդ մասով նախատեսված հարցերին հավանություն չտալու կամ չհաստատելու դեպքում Խորհուրդը կարող է ընդունել հարցը՝ իր համար ընդունելի տարբերակով, կամ տեսչական մարմնի ղեկավարին տալ հանձնարարականներ` հարցը լրամշակելու և կրկին քննարկման ներկայացնելու վերաբերյալ:

7․ Խորհրդի նախագահի համաձայնությամբ խորհրդի անդամը կարող է մասնակցել խորհրդի նիստին՝ նաև հեռավար եղանակով։

8. Խորհրդի անդամների առաջադրման կարգը, ինչպես նաև տեսչական մարմինների կառավարման խորհուրդների աշխատակարգի օրինակելի [ձևը](https://www.arlis.am/DocumentView.aspx?docid=133334) հաստատում է Հայաստանի Հանրապետության կառավարությունը: Խորհրդի կազմը հաստատում է Հայաստանի Հանրապետության վարչապետը:

9. Տեսչական մարմնի կառավարման խորհուրդը՝

1) հաստատում է տեսչական մարմնի ղեկավարի ներկայացրած տեսչական մարմնի գործունեության և տարեկան ծրագիրը.

2) քննարկում է տեսչական մարմնի ղեկավարի կողմից հաստատման ենթակա տեսչական մարմնի տարեկան հաշվետվությունների նախագիծը և հավանություն տալիս դրան.

3) հավանություն է տալիս տեսչական մարմնի հաստիքացուցակին.

4) հավանություն է տալիս տեսչական մարմնի ղեկավարի թեկնածությանը.

5) հավանություն է տալիս տեսչական մարմնի ղեկավարի կողմից առաջադրված տեղակալի թեկնածությանը․

6) հաստատում է իր աշխատակարգը.

7) հաստատում է պլանավորված ստուգումների տարեկան քանակը․

8) տեսչական մարմնի տարեկան հաշվետվության նախագծին հավանություն չտալու կամ գործունեության տարեկան ծրագիրը չհաստատելու դեպքում՝ տեսչական մարմնին ներկայացնում է առաջարկություն դրանք վերանայելու վերաբերյալ.

7) իրականացնում է օրենքով իրեն վերապահված այլ լիազորություններ:

10. Խորհրդի նիստերի արձանագրություններն ու Խորհրդի ընդունած որոշումները հրապարակվում են տեսչական մարմնի պաշտոնական կայքէջում` ստորագրվելուց հետո՝ եռօրյա ժամկետում:

11․ Սույն հոդվածի 6-րդ մասով սահմանված կարգով տրված հանձնարարականի հիման վրա լրամշակված տեսչական մարմնի գործունեության տարեկան ծրագիրը չհաստատելու կամ տարեկան հաշվետվության նախագծին հավանություն չտալու դեպքում Խորհուրդը կարող է դիմել վարչապետին՝ տեսչական մարմնի ղեկավարին պաշտոնից ազատելու առաջարկությամբ։»։

**Հոդված 8**. Օրենքի 8-րդ հոդվածում՝

1. 1-ին մասի 1-ին նախադասությունը շարադրել հետևյալ խմբագրությամբ՝

«1. Տեսչական մարմնի ղեկավարի և ղեկավարի տեղակալի պաշտոնները  վարչական պաշտոններ են, որոնց առանձնահատկությունները սահմանվում են օրենքով:»․

1. 3-րդ մասը ուժը կորցրած ճանաչել․
2. 5-րդ մասը շարադրել հետևյալ խմբագրությամբ․

«5. Տեսչական մարմնի ղեկավարը՝

1) ղեկավարում, համակարգում և վերահսկում է տեսչական մարմնի ընթացիկ գործունեությունը, պատասխանատու է տեսչական մարմնի առջև դրված խնդիրների ու գործառույթների իրականացման համար.

2) սահմանում է իր տեղակալների իրավասությունների շրջանակները` տարանջատելով վերահսկողական և վերլուծական, պլանավորման գործառույթները.

3) Խորհրդի հավանությանն է ներկայացնում տեղակալի թեկնածությունը.

4) Հայաստանի Հանրապետության վարչապետի նշանակմանն է ներկայացնում Խորհրդի հավանությանն արժանացած տեղակալի թեկնածությունը.

5) օրենքով, այլ իրավական ակտերով, տեսչական մարմնի կանոնադրությամբ նախատեսված գործունեության բնագավառների, նպատակների և խնդիրների վերաբերյալ առաջարկություններ է ներկայացնում Խորհրդին, Խորհրդի դրական եզրակացության դեպքում` Հայաստանի Հանրապետության վարչապետի աշխատակազմին.

4) Հայաստանի Հանրապետության վարչապետի հաստատմանն է ներկայացնում տեսչական մարմնի աշխատողների քանակը.

6) հաստատում է քաղաքացիական ծառայության պաշտոնների անձնագրերը և Խորհրդի հավանությանն արժանացած տեսչական մարմնի հաստիքացուցակը.

7) իր իրավասության սահմաններում ընդունում է անհատական և ներքին իրավական ակտեր, այդ թվում՝ արձակում է հրամաններ, կարգադրագրեր և տալիս հանձնարարագրեր, ցուցումներ, առանց լիազորագրի հանդես է գալիս Հայաստանի Հանրապետության կամ տեսչական մարմնի անունից, ինչպես նաև տալիս է Հայաստանի Հանրապետության կամ տեսչական մարմնի անունից հանդես գալու լիազորագրեր, այդ թվում` վերալիազորման իրավունքով լիազորագրեր.

8) ըստ անհրաժեշտության՝ սահմանում է տեսչական մարմնի ձևաթղթերը, խորհրդանիշը, անհատականացման այլ միջոցները և դրանց կիրառման կարգն ու պայմանները.

9) օրենքով իրեն վերապահված իրավասության սահմաններում նշանակումներ է կատարում տեսչական մարմնի պաշտոններում, այդ թվում` քաղաքացիական ծառայության պաշտոններում, ինչպես նաև աշխատողների նկատմամբ կիրառում է խրախուսանքի և պատասխանատվության միջոցներ.

10) իրականացնում է վերահսկողություն տեսչական մարմնին ամրացված պետական սեփականության պահպանության նկատմամբ.

11) կասեցնում կամ ուժը կորցրած է ճանաչում իր, տեսչական մարմնի կառուցվածքային ստորաբաժանումների ղեկավարների` Հայաստանի Հանրապետության օրենսդրության պահանջներին հակասող հրամանները, հրահանգները, հանձնարարագրերը, կարգադրությունները և ցուցումները.

12) Հայաստանի Հանրապետության օրենսդրությամբ սահմանված կարգով և դեպքերում վերահսկողություն, այդ թվում՝ ստուգում, իրականացնելու վերաբերյալ տալիս է հրաման կամ հանձնարարագիր և օրենքով նախատեսված դեպքերում դրա արդյունքների հիման վրա կիրառում է պատասխանատվության միջոցներ.

13) իրականացնում է օրենքով նախատեսված այլ լիազորություններ:»։

**Հոդված 9.** Օրենքի 10-րդ հոդվածը ուժը կորցրած ճանաչել:

**Հոդված 10**. Օրենքի 11-րդ հոդվածը շարադրել հետևյալ խմբագրությամբ․

**«Հոդված 11.** **Գործունեության կատարողականի գնահատման չափորոշիչները**

1. Հայաստանի Հանրապետության կառավարությունը հաստատում է գործունեության կատարողականի գնահատման մեթոդոլոգիան, սկզբունքները, չափորոշիչները և կարգը՝ սույն հոդվածի դրույթներին համապատասխան: Նշված սկզբունքների հիման վրա, հանրային շահերի և հանրային անվտանգության պահպանման նպատակով տեսչական մարմնի կանոնադրությամբ հստակ սահմանվում են յուրաքանչյուր տեսչական մարմնի խնդիրներն ու նպատակները:

2. Տեսչական մարմնի գործունեության կատարողականի գնահատման մեթոդոլոգիան հանդիսանում է կատարողականի գնահատման անբաժանելի մաս:

3․ Տեսչական մարմինների գրասենյակը առնվազն յուրաքանչյուր կիսամսյակ պետք է իրականացնի տեսչական մարմինների գործունեության կատարողականի գնահատում, որի արդյունքները ներկայացվում են Խորհրդին և հրապարակվում են Տեսչական մարմնի պաշտոնական կայքէջում և հանրության համար հասանելի այլ միջոցներով:

1. Տեսչական մարմնի կողմից իր գործառույթների իրականացման արդյունքում կիրառված պատասխանատվության միջոցների քանակը, դրանց չափը կամ պատասխանատվության առաջադրման միջոցները չեն կարող դիտարկվել որպես տեսչական մարմնի կամ դրա ծառայողի գործունեության արդյունավետության բնորոշման և կատարողականի գնահատման դրական չափորոշիչ և հիմք դառնալ խրախուսանքի, այդ թվում՝ պարգևատրման համար:»։

**Հոդված 11.** Օրենքի 12-րդ հոդվածը շարադրել հետևյալ խմբագրությամբ

**«****Հոդված 12․ Տեսչական մարմինների գրասենյակը**

1. Վարչապետի աշխատակազմում գործում է տեսչական մարմինների գրասենյակ, որի նպատակն է ապահովել տեսչական համակարգի անկախ և միատեսակ զարգացումը, տեսչական մարմինների գործունեության արդյունավետության բարձրացումը, շարունակական կատարելագործումը:

2. Տեսչական մարմինների գրասենյակը հաջողված փորձի հիման վրա`

1) մշակում է տեսչական համակարգի միասնական զարգացման և արդյունավետ կառավարման, ստուգումների, ինչպես նաև տեսչական մարմնի վերահսկողական քաղաքականությունը.

2) մշակում և կատարելագործում է տեսչական մարմինների գործունեությունը կարգավորող օրենսդրությունը.

3) մշակում է տեսչական մարմինների գործունեության վերաբերյալ մեթոդական ցուցումներ (ուղեցույցներ), ձեռնարկներ` իրականացնելով տեսչական մարմինների մեթոդական ղեկավարումը.

4) իրականացնում է տեսչական մարմինների գործունեության կատարողականի գնահատում և կատարում համապատասխան վերլուծություններ.

5) իրականացնում է տեսչական մարմինների գործունեության վերաբերյալ տեղեկատվության հավաքում, դրանց վերլուծություն, ամփոփում, ինչպես նաև վերհանված թերությունների վերացման վերաբերյալ առաջարկությունների ներկայացում.

6) ապահովում է էլեկտրոնային միասնական համակարգի ներդրման և շարունակական կատարելագործման աշխատանքների իրականացումը.

7) աջակցում է տեսչական մարմինների ղեկավարների և աշխատողների ուսուցման և շարունակական մասնագիտական վերապատրաստման համակարգի ներդրմանը և դրա հետագա կատարելագործմանը.

8) իր իրավասության շրջանակներում իրականացնում է ծրագրեր, համագործակցում է տեղական և միջազգային կազմակերպությունների հետ.

9) իրականացնում է տեսչական մարմինների գործունեության վերաբերյալ մեթոդական և խորհրդատվական աջակցություն:

3. Գրասենյակը Կառավարության կողմից սահմանված կարգով ունի հասանելիություն պետական կառավարման համակարգի այլ մարմինների թղթային և էլեկտրոնային փաստաթղթերին, այդ թվում՝ տեղեկատվական համակարգերին, որոնք անհրաժեշտ են տեսչական մարմիններին վերապահված խնդիրների և գործառույթների իրականացման համար:

4. Գրասենյակը, իր իրավասության շրջանակներում, իրավունք ունի տեսչական մարմիններից պահանջել և ստանալ իրենց գործունեությանն առնչվող ցանկացած տեղեկություն։

5. Տեսչական մարմինների գրասենյակի ղեկավարը հաշվետու է վարչապետին և վարչապետի աշխատակազմի ղեկավարին:

6. Տեսչական մարմինների գրասենյակի ղեկավարը՝

1) իր իրավասության սահմաններում վարչապետին կամ վարչապետի աշխատակազմի ղեկավարին ներկայացնում է առաջարկություններ գրասենյակի աշխատողների նկատմամբ խրախուսանքի կամ կարգապահական տույժի միջոցների կիրառման վերաբերյալ.

2) վարչապետին ներկայացնում է առաջարկություններ իր համակարգման ոլորտում առկա խնդիրների, օրենքով, այլ իրավական ակտերով նախատեսված գրասենյակի նպատակների ու խնդիրների իրականացման վերաբերյալ.

3) սահմանում է իր տեղակալների համակարգման շրջանակները.

4) իր իրավասության շրջանակներում ընդունում է հրամաններ, որոշումներ և տալիս է ցուցումներ, հանձնարարականներ, առանց լիազորագրի հանդես է գալիս գրասենյակի անունից.

5) իրականացնում է օրենսդրությամբ նախատեսված այլ լիազորություններ:»

7. Տեսչական մարմինների գործունեության որակի ապահովումը իրականացվում է տեսչական մարմինների գրասենյակի կողմից և ուղղված է տեսչական մարմինների գործունեության արդյունքի մեծացմանը և շարունակական կատարելագործմանը՝ սույն հոդվածի 1-ին մասին համապատասխան:

8. Որակի ապահովումը համակարգ է, որն ուղղված է տեսչական մարմինների գործունեության արդյունավետության գնահատմանը, բարձրացմանը, շարունակական կատարելագործմանը, ինչպես նաև սույն օրենքով սահմանված սկզբունքների ամբողջական իրագործմանն ու խնդիրների վերհանմանը և ներառում էկարգապահական կանոնների ապահովման, բողոքների պատճառների և արդյունքների վերլուծության և տեսչական մարմնի գործունեության արդյունքների ուսումնասիրության և վերլուծության գործառույթները:

9. Կարգապահական կանոնների ապահովման վերլուծության գործառույթի նպատակը տեսչական մարմնի աշխատողների կողմից Հայաստանի Հանրապետության օրենսդրության, տեսչական մարմնում ներքին կարգապահական կանոնների և էթիկայի կանոնների պահպանման վիճակը պարզելն է ու դրա վերաբերյալ վերլուծություն ներկայացնելը Խորհուրդ:

10. Բողոքների պատճառների և արդյունքների վերլուծության գործառույթի նպատակը տեսչական մարմնի գործունեության կատարելագործումն է:

11. Բողոքների պատճառների և արդյունքների վերլուծության գործառույթն իրականացվում է տեսչական մարմնի, նրա ծառայողների գործողությունների կամ անգործության կամ նրա կողմից ընդունված իրավական ակտերի վերաբերյալ ստացված բողոքների ուսումնասիրման, թերությունների վերհանման և դրանց հիման վրա կատարելագործման վերաբերյալ առաջարկություններ մշակելու և Խորհուրդ ներկայացնելու միջոցով:

12. Տեսչական մարմնի գործունեության արդյունքների ուսումնասիրումը և վերլուծությունն իրականացվում են տեսչական մարմնի վերահսկողության ոլորտում անվտանգության բարձրացմանը և ռիսկերի նվազեցմանն ուղղված գործողությունների ուսումնասիրման, թերությունների վերհանման, ինչպես նաև տեսչական մարմնի գործունեության ընդհանուր արդյունավետության բարձրացման նպատակով: Վերլուծության արդյունքները ներկայացվում են Խորհուրդ:

13. Տեսչական մարմինների գրասենյակը տեսչական մարմինների գործունեության որակի ապահովման նպատակով ամբողջական հասանելիություն ունի տեսչական մարմինների էլեկտրոնային փաստաթղթաշարժի համակարգերին.

14. Տեսչական մարմինների գրասենյակի աշխատողները ըստ անհրաժեշտության կարող են այցելել համապատասխան տեսչական մարմիններ՝ որակի ապահովման լիազորություններից բխող գործառույթները իրականացնելու նպատակով, որտեղ պետք է ապահովվեն աշխատանքների կազմակերպման համար անհրաժեշտ պայմաններով:»։

**Հոդված 12.** Օրենքի 13-րդ հոդվածի՝

1. վերնագիրը «իրազեկման ապահովումը» բառերից հետո լրացնել «և կանխարգելիչ գործողությունները» բառերը.
2. 2-րդ մասում «և» բառը փոխարինել «, իսկ անհրաժեշտության դեպքում նաև՝ սոցիալական ցանցի,» բառերով.
3. 5-րդ մասում «հաստատում է խորհուրդը» բառերը փոխարինել «հանդիսանում է գործունեության տարեկան ծրագրի անբաժան մաս» բառերով։

**Հոդված 13.** Օրենքի 14-րդ հոդվածի՝

1. 1-ին մասում «կառավարության» բառը փոխարինել «վարչապետի» բառերով, «տեղեկատվական» բառը հանել, իսկ «նպատակով» բառից հետո լրացնել «, որը ներառում է նաև ստուգումների էլեկտրոնային միասնական համակարգը» բառերով։
2. 3-րդ մասի 5-րդ կետում «տարեկան» բառը փոխարինել «ամսական» բառով։

**Հոդված 14.** Օրենքի 15-րդ հոդվածում՝

1․ 1-ին մասը շարարդել հետևյալ խմբագրությամբ․

«1․ Տեսչական մարմինները տարեկան հաշվետվություններ են ներկայացնում Հայաստանի Հանրապետության վարչապետին: Հաշվետվությունները հրապարակվում են տեսչական մարմնի պաշտոնական կայքէջում: Տեսչական մարմիները նախորդ տարվա հաշվետվությունները ներկայացնում են տեսչական մարմնի կառավարման խորհրդին մինչև ընթացիկ տարվա փետրվարի 5-ը, իսկ Հայաստանի Հանրապետության վարչապետին՝ մինչև ընթացիկ տարվա մարտի 5-ը:»․

2․ 2-րդ մասում՝

1. 1-ին կետը շարադրել հետևյալ խմբագրությամբ․

«1․ գործունեության տարեկան ծրագրի կատարման արդյունքները.

1. 1․1-ին կետն ուժը կորցրած ճանաչել.

3․ 2-րդ մասի 5-րդ կետում «ստուգումներ» բառից առաջ լրացնել «տեսչական մարմնի կողմից իրականացված վերահսկողություն, այդ թվում՝» բառերով:

**Հոդված 15.** Օրենքի 16-րդ հոդվածի 1-ին մասի 3-րդ նախադասությունը շարադրել հետևյալ նոր խմբագրությամբ․

«Հայաստանի Հանրապետության կառավարությունը հաստատում է սույն մասով նախատեսված բողոքների ընդունման, հետագա ընթացքի և դրան հետևելու կարգը:»․

2․ 2-րդ մասից հանել «Հիմնականում դրանք պետք է ծառայեն համապատասխան տնտեսավարող սուբյեկտի ռիսկայնության գնահատականի փոփոխության համար:» և «Հայաստանի Հանրապետության կառավարությունը հաստատում է տնտեսավարող սուբյեկտներից բողոքների ստացման, հետագա ընթացքի և դրան հետևելու կարգը։» նախադասությունները:

**Հոդված 16․** Օրենքի 17-րդ հոդվածը լրացնել հետևյալ բովանդակությամբ 3-րդ մասով․

«3․ Տեսչական մարմնի ծառայողը յուրաքանչյուր ստուգումից առաջ լրացնում է շահերի հայտարարագիր՝ սույն հոդվածով սահմանված շահերի բախման առկայության պարագայում իր լիազորությունների իրականացումը բացառելու նպատակով։ Շահերի հայտարարագրի ձևը և լրացման կարգը սահմանում է Հայաստանի Հանրապետության կառավարությունը»։

**Հոդված 18.** Օրենքի 18-րդ հոդվածը շարադրել հետևյալ խմբագրությամբ․

**«Հոդված 18.** **Տեսչական մարմնի ֆինանսավորումը**

1. Տեսչական մարմնի, տեսչական մարմնի ենթակայությանը հանձնված կազմակերպության (այսուհետ՝ կազմակերպություն) ֆինանսավորումն իրականացվում է վարչապետի աշխատակազմի միջոցով՝ պետական բյուջեով նախատեսված ծախսերի շրջանակում: Տեսչական մարմնի կառուցվածքային ստորաբաժանումների, ինչպես նաև կազմակերպության ֆինանսավորումն արտացոլվում է բյուջետային հայտում և պետական բյուջեում՝ առանձին տողերով:

2. Տեսչական մարմնի բյուջետային հայտի նախագծի նախապատրաստումն իրականացնում է տեսչական մարմինը: Կազմակերպության բյուջետային հայտի նախագծի նախապատրաստումն իրականացնում է կազմակերպությունը, և տեսչական մարմնի կողմից հաստատելուց հետո ներկայացնում վարչապետի աշխատակազմին՝ միջնաժամկետ ծախսերի ծրագրային և բյուջետային հայտում ներառելու համար:

3. Տեսչական մարմինը բյուջետային հայտը ներկայացնում է վարչապետի աշխատակազմին՝ միջնաժամկետ ծախսերի ծրագրային և բյուջետային հայտում ներառելու համար:

4. Տեսչական մարմնի և կազմակերպության բյուջետային հայտերը պետք է պարունակեն իրենց բնականոն գործունեության ապահովման համար անհրաժեշտ բոլոր ծախսերը:

**Հոդված 19.** Օրենքի 19-րդ հոդվածի 5-րդ մասում ««Քաղաքացիական ծառայության մասին» Հայաստանի Հանրապետության օրենքով սահմանված կարգով» բառերը փոխարինել «Հայաստանի Հանրապետության օրենսդրությամբ սահմանված կարգով» բառերով:

**Հոդված 20.** **Եզրափակիչ մաս և անցումային դրույթ**

1. Սույն օրենքն ուժի մեջ է մտնում հրապարակման օրվան հաջորդող տասներորդ օրը:
2. Սույն օրենքից բխող ենթաօրենսդրական նորմատիվ իրավական ակտերն ընդունվում են սույն օրենքն ուժի մեջ մտնելուց հետո` վեցամսյա ժամկետում։